dwar il-politka tas-servizzi finanzjarji (2005-2010) - White Paper Kumitat għall-Affarijiet Ekonomiċi u Monetarji MOZZJONI GĦAL RIŻOLUZZJONI TAL-PARLAMENT EWROPEW dwar il-politka tas-servizzi finanzjarji (2005-2010) - White Paper Il-Parlament Ewropew , – wara li kkunsidra l-White Paper tal-Kummissjoni dwar il-Politika tas-Servizzi Finanzjarji 2005-2010 ( COM(2005)0629 ).(White Paper tal-Kummissjoni), – wara li kkunsidra l-implimentazzjoni tal-Pjan ta' Azzjoni tas-Servizzi Finanzjarji (FSAP) ( COM(1999)0232 ) adottat mill-Kummissjoni, speċjalment id-Direttiva 2004/109/KE tal-Parlament Ewropew u tal-Kunsill tat-28 ta' Jannar 2003 dwar operazzjonijiet imwettqa min-nies fil-pussess ta' tagħrif privileġġat (insider dealing) u manipulazzjoni tas-suq (market abuse) ĠU L 145, 30.4.2004, p. 1. , id-Direttiva 2004/39/KE tal-Parlament Ewropew u tal-Kunsill tal-21 ta' April 2004 dwar swieq ta' l-istrumenti finanzjarji ĠU L 96, 12.4.2003, p. 16. d-Direttiva 2004/109/KE tal-Parlament Ewropew u tal-Kunsill tal-15 ta' Diċembru 2004 dwar l-armonizzazzjoni tar-rekwiżiti ta' trasparenza relatati ma' informazzjoni dwar dawk li joħorġu t-titoli (issuers) li t-titoli tagħhom qed jiġu nneġozjati f'suq irregolat ĠU L 390, 31.12.2004, p. 38. , id-direttivi dwar ir-rekwiżiti tal-kapital (CRD) (Direttiva 2006/48/KE tal-Parlament Ewropew u tal-Kunsill ta' l-14 ta' Ġunju 2006 relatata mal-bidu u t-tkomplija tan-negozju ta' istituzzjonijiet ta' kreditu (miktuba mill-ġdid) ĠU L 177, 30.6.2006, p. 1. u d-Direttiva 2006/49/KE tal-Parlament Ewropew u tal-Kunsill ta' l-14 ta' Ġunju 2006 dwar kapital mhux adegwat ta' kumpaniji ta' investiment u istituzzjonijiet ta' kreditu (miktuba mill-ġdid) ĠU L 177, 30.6.2006, p. 201. u l-proposta għal Direttiva tal-Parlament Ewropew u tal-Kunsill dwar it-tħaddim tad-drittijiet tal-vot mill-azzjonisti rreġistrati ta' kumpaniji li għandhom l-uffiċċju rreġistrat tagħhom fi Stat Membru u li l-ishma tagħhom qed jiġu nnegozjati f'suq irregolat ( COM(2005)0685 ), – wara li kkunsidra d-dokument ta' ħidma ta' l-istaff tal-Kummissjoni - Rapport ta' Progress 2006 dwar Suq Wieħed tas-Servizzi Finanzjarji, – wara li kkunsidra l-Kodiċi ta' Kondotta Ewropew dwar 'Clearing' u 'Settlement' tas-7 ta' Novembru 2006 u l-proposta tas-sistema Euro li tiżviluppa sistema ta' settlement għal tranżazzjonijiet ta' titoli f'munita tal-bank ċentrali (Titoli Target 2) (Kodiċi ta' Kondotta), – wara li kkunsidra l-proposta tal-Kummissjoni għal Direttiva tal-Parlament Ewropew u tal-Kunsill li temenda d-Direttiva tal-Kunsill 92/49/KE u d-Direttivi 2002/83/KE, 2004/39/KE, 2005/68/KE u 2006/48/KE fir-rigward tar-regoli ta' proċedura u l-kriterji ta' evalwazzjoni prudenzjali ta' akkwisti u żidiet fl-ammont ta' ishma fis-settur finanzjarju ( COM(2006)0507 ), – wara li kkunsidra r- Rapport FSC dwar superviżjoni finanzjarja ta' Frar 2006 (Ir-Rapport Francq), ippubblikat fit-23 ta' Frar 2006, – wara li kkunsidra t-Tieni Rapport Interim tal-Grupp ta' Monitoraġġ InterIstituzzjonali li jissorvelja l-Proċess Lamfalussy(IIMG), maħruġ fis-26 ta' Jannar 2007, wara li kkunsidra r-rapport tal-Kumitat tar-Regolaturi tat-Titoli Ewropej (CESR) dwar "L-Istrumenti ta' superviżjoni għas-swieq tat-titoli ta' l-UE" (Rapport Himalaya) ippubblikat fil-25 ta' Ottubru 2004, – wara li kkunsidra r-riżoluzzjonijiet tiegħu tal-15 ta' Jannar 2004 dwar il-ġejjieni tal-fondi ta' kopertura u d-derivattivi tagħhom ĠU C 92 E, 16.4.2004, p. 204. tat-28 ta' April 2005 dwar l-istat attwali ta' integrazzjoni tas-swieq finanzjarji ta' l-UE ĠU C 45 E, 23.2.2006, p. 140. , u ta' l-4 ta' Lulju 2006 dwar il-konsolidazzjoni fl-industrija tas-servizzi finanzjarji – wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Ekonomiċi u Monetarji u l-opinjoni tal-Kumitat għall-Affarijiet Legali ( A6‐0248/2007 ), Jifraħ lill-Kummissjoni għall-kontribuzzjoni ta' l-FSAP lejn il-ħolqien ta' suq kapitali Ewropew li huwa fuq quddiem nett fid-dinja speċjalment minħabba l-kwalità u s-solidità tar-regolament finanzjarju tagħha; jilqa' l-prijoritajiet ekonomiċi stipulati fil-White Paper tal-Kummissjoni, primarjament biex is-suq finanzjarju Ewropew jiġi kkonsolidat, jitneħħew il-barrieri għall-moviment ħieles tal-kapital u titjieb is-superviżjoni tas-servizzi finanzjarji; Iħeġġeġ lill-Istati Membri biex jiżguraw implimentazzjoni f'waqtha u konsistenti ta' l-FSAP; jistieden lill-Kummissjoni tissorvelja l-infurzar tagħha u lill-kumitati tal-Livell 3 sabiex itejbu kontinwament il-konsistenza ta' l-applikazzjoni tagħha; Huwa mħasseb li r-rata ta' traspożizzjoni tal-liġi Komunitarja mill-Istati Membri; li għandha sseħħ sa tmiem l-iskadenza stabbilita, għadha lura u titlob għal iżjed koperazzjoni bejn il-korpi ta' superviżjoni fl-Istati Membri; Jilqa' l-impenn tal-Kummissjoni għal interpretazzjoni koerenti tat-terminoloġija madwar l-Istati Membri kollha; iħeġġeġ lill-Kummissjoni, meta tkun qed titfassal leġiżlazzjoni ġdida, biex tiżgura l-kompatibilità mat-terminoloġija eżistenti kemm fuq livell Ewropew kif ukoll fuq dak globali; Jilqa' pożittivament eżami aktar fil-fond ta' l-effetti ekonomiċi tal-miżuri FSAP, fid-dawl ta' l-Istrateġija ta' Liżbona u l-bżonnijiet ta' finanzjament ta' l-ekonomija reali; isaqsi lill-Kummissjoni biex tikkummissjona dawn l-istudji flimkien mar-rapporti tal-progress annwali tagħha u tissorvelja l-implimentazzjoni u tirrakkomanda li attenzjoni partikolari tingħata lill-effetti ta' l-implimentazzjoni tal-miżuri FSAP b'referenza speċjali għall-pajjiżi li jibbenefikaw mill-implimentazzjoni ta' l-FSAP u d-daqs tal-profitti miksuba tal-pajjiżi benefiċjarji mill-konsolidazzjoni tas-suq finanzjarju; Konċentrazzjoni tas-Suq Jinnota konsolidazzjoni qawwija tas-suq fis-settur superjuri tas-servizzi finanzjarji pprovdut lil kumpaniji kbar ikkwotati fil-Borża, partikolarment il-kumpaniji ta' verifika, l-aġenziji ta' 'credit rating' u l-banek ta' investiment; iħeġġeġ lill-Kummissjoni u l-awtoritajiet ta' kompetizzjoni nazzjonali biex b'kawtela japplikaw ir-regoli ta' kompetizzjoni tal-Komunità għal dawk involuti fis-suq, ikunu attenti għal kull riskju ta' konċentrazzjoni tas-suq illegali fil-provvista ta' servizzi lil kumpaniji kkwotati fil-Borża; jenfasizza l-bżonn li jkun hemm proċeduri aċċessibbli għat-tressiq ta' ilmenti u rimedji; u jitlob lill-Kummissjoni tikkunsidra l-perspettiva ta' l-utenti; Jenfasizza l-ħtieġa li jitneħħew il-barrieri għall-parteċipanti l-ġodda kif ukoll il-ħtieġa li titneħħa l-leġiżlazzjoni favur dawk responsabbli u favur strutturi attwali tas-suq fejn il-kompetizzjoni tkun limitata; Huwa kuntent bl-approvazzjoni reċenti tad-Direttiva proposta dwar ir-riforma ta' l-Artikolu 19 tas-CRD permezz tad-direttiva prospettiva dwar l-evalwazzjoni prudenzjali ta' l-akkwisti u ż-żieda ta' ishma fis-settur finanzjarju COD 2006/0166. u jħeġġeġ lill-Kummissjoni biex tkompli bl-azzjoni tagħha lejn it-tneħħija ta' xkiel għal merger u akkwist transkonfinali, kif identifikat fid-Dokument ta' Ħidma tal-Persunal tal-Kummissjoni dwar il-konsolidazzjoni transkonfinali fis-settur finanzjarju ta' l-UE ( SEC(2005)1398 ) u r-riżoluzzjoni tal-Parlament ta' l-4 ta' Lulju 2006 dwar konsolidazzjoni ulterjuri fl-industrija tas-servizzi finanzjarji Testi Adottati , P6_TA(2006)0294 . u jħeġġeġ użu aktar wiesa' ta' soluzzjonijiet ta' software modern, biex b'hekk jitjieb l-aċċess mhux intermedjat u dirett tas-suq mill-investitur finali; Jenfasizza l-bżonn fost is-CRAs għat-trasparenza tal-miżati u s-separazzjoni ta' servizzi anċillari u ta' klassifikazzjoni kif ukoll għall-kjarifikazzjoni tal-kriterji ta' evalwazzjoni u l-mudelli ta' kummerċ; jenfasizza li s-CRAs għandhom rwol pubbliku f'pereżempju s-CRD u li għalhekk għandu jkollhom standards għoljin ta' aċċessibilità, trasparenza, kwalità u affidabilità, meħtieġa minn intrapriżi regolati bħalma huma l-banek; iħeġġeġ lill-Organizzazzjoni Internazzjonali tal-Kummissjonijiet għat-Titoli (IOSCO) u s-CESR biex ikomplu jissorveljaw mill-qrib il-konformità tas-CRAs mal-kodiċi ta' kondotta ta' l-IOSCO; jistieden lill-partijiet ikkonċernati Ewropej jikkunsidraw jekk għandhomx jinkoraġixxu l-evoluzzjoni ta' parteċipant speċifiku Ewropew fis-settur tas-CRA (l-aġenziji ta' klassifikazzjoni tal-kreditu); Wara l-implimentazzjoni tad-Direttiva 2004/39/KE ĠU L 145, 30.4.2004, p. 1 dwar swieq fl-istrumenti finanzjarji (MiFID), jantiċipa iżjed kompetizzjoni fost il-pjattaformi tal-kummerċ u intermedjarji finanzjarji, iżda wkoll iktar konsolidazzjoni tal-Boroż ta' skambju; jemmen li hemm bżonn ta' konverġenza transAtlantika qawwija tar-regoli finanzjarji tas-suq u li jinħtieġu prattiki ta' superviżjoni mingħajr ma jiddgħajjef, l-approċċ ibbażat fuq il-prinċipji u li jevita l-impożizzjoni ta' regoli extraterritorjali; jenfasizza li tmexxija tajba hija imperattiva u li l-influwenza ta' l-utenti ma għandhiex titnaqqar minħabba li tinbidel is-sjieda; Jistieden lill-Kummissjoni biex tinvestiga liema miżuri huma l-aktar adattati biex tippromwovi l-lealtà ta' l-azzjonisti u tħeġġeġ il-parteċipazzjoni azzjonarja tal-ħaddiema, bil-għan li jiġu bbilanċjati l-interessi differenti tal-partijiet kkonċernati; Filwaqt li jitlob li jkun hemm progress fit-tneħħija ta' ostakli oħra identifikati fir-Rapport Giovannini f'Novembru 2001 dwar l-Arranġamenti ta' 'Clearing' u 'Settlement' transkonfinali fl-Unjoni Ewropea, itenni b'forza l-bżonn li titjieb l-infrastruttura wara l-kummerċ kemm bil-għan li jkun hemm trasparenza fil-prezz kif ukoll il-kompetizzjoni fl-interess pubbliku ta' sigurtà ta' 'clearing' u 'settlement'; jilqa' l-progress li sar fl-implimentazzjoni tal-Kodiċi ta' Kondotta li se jilħaq dawn l-għanijiet u li se jkun ukoll ta' appoġġ għall-Artikolu 34 tal-MiFID, li jeħtieġ li l-Boroż ta' Skambju jipprovdu lill-utenti kollha tagħhom bl-għażla li jiddeċiedu s-sistema ta' settlement li biha jridu jissetiljaw it-tranżazzjonijiet tagħhom fl-eventwalità ta' tranżazzjonijiet ta' ishma transkonfinali; intenzjonat li janalizza mill-qrib l-iżviluppi madwar il-Kodiċi ta' Kondotta kif ukoll il-proġett Titoli ta' TARGET 2 f'dan il-kuntest, b'enfasi fuq it-treġija u s-superviżjoni meħtieġa biex ikunu kkontrollati l-kunfitti ta' interess; u jistieden lill-Kunsill u lill-Kummissjoni biex iniedu, mingħajr aktar ħela ta' żmien, l-inizjattivi meħtieġa biex jitwarrbu kompletament l-ostakli taħt il-kontroll tas-settur pubbliku f'dak li għandu x'jaqsam ma' l-ostakli legali u fiskali identifikati fir-rapport tal-Grupp Giovannini u fl-oqsma mhux koperti mill-Kodiċi ta' Kondotta. Jindika ż-żieda fl-influwenza ta' votazzjoni bi prokura ta' intermedjarji u intermedjarji finanzjarji fil-pussess ta' assi tanġibbli tal-konsumaturi permezz ta' sistemi indiretti ta' investiment. isaqsi lill-Kummissjoni biex tevalwa r-riskji potenzjali tal-kontroll tas-suq, il-manipolazzjoni tas-suq u l-kunflitti ta' interess minn dawn l-intermedjarji u biex tissorvelja mill-qrib l-effetti tad-direttiva eventwali fuq l-eżerċizzju tad-drittijiet tal-vot ta' l-azzjonijisti tal-kumpaniji; 13. jesprimi t-tħassib tiegħu għall-proporzjon għoli ta' kumpaniji ta' servizz finanzjarju fl-Istati Membri ġodda li huma totalment jew parzjalment f'idejn barranin, meta tqis, qabelxejn li din tagħmilha diffiċli għall-awtoritajiet ta' sorveljanza f'dawn il-pajjiżi biex iwettqu superviżjoni u kontroll effettiv u, apparti dan, l-interessi u l-bżonnijiet ta' l-ekonomiji ta' l-Istati Membri ġodda spiss ikollhom rwol żgħir fl-istrateġiji segwiti mill-uffiċċji ċentrali tal-kumpaniji kbar ibbażati barra l-pajjiż; Jitlob lill-Kummissjoni biex tevalwa l-fatti dwar it-tħaddim ta' l-ogħla livell tas-suq ta' merger kbira u t-tranżazzjonijiet ta' akkwist u ftehimiet ta' ekwità privata u s-sottoskrizzjoni ta' akkumpanjament u l-attivitajiet ta' self; jilqa' b'sodisfazzjon iż-żieda tal-viġilanza tas-sorveljanti ta' każijiet ċari ta' manipulazzjoni tas-suq, 'insider dealing' jew 'front-running'; iħeġġeġ lill-Kummissjoni biex b'koperazzjoni mar-regolaturi ta' l-Istati Uniti jivverifikaw jekk sarux is-salvagwardji meħtieġa , bħall-kodiċi ta' kondotta intern u jekk iċ-'Chinese walls' humiex adegwati għall-kisba ta' livell xieraq ta' treġija korporattiva u trasparenza tas-suq u sabiex jiġu evitati il-kunflitti ta' interess; Jenfasizza l-importanza li tiġi żgurata l-indipendenza ta' analisti finanzjarji u tal-fornituri tad-dejta dwar is-suq finanzjarju permezz ta' struttura ta' finanzjament trasparenti; iħeġġeġ lill-Kummissjoni biex tindirizza l-kwistjonijiet li għadhom mhux solvuti mid-Direttiva tal-Kummissjoni 2004/72/KE ĠU L 162, 30.4.2004, p. (MAD) u l-MiFID fir-rigward tad-distinzjoni bejn "analisti finanzjarji" u "informazzjoni oħra"; Strumenti alternattivi ta' investiment Huwa totalment konxju miż-żieda rapida ta' mezzi ta' investiment alternattivi (fondi ta' kopertura u ekwità privata) jirrikonoxxi li dawn jipprovdu likwidità u diversifikazzjoni fis-suq u joħolqu opportunità biex titjieb l-effiċjenza ta' l-immaniġġjar korporattiv, iżda għandu l-istess tħassib bħal ċerti banek ċentrali u superviżuri li dawn jistgħu jagħtu lok għal riskju sistematiku u għal livelli għolja ta' espożizzjoni ta' istituzzjonijiet finanzjarji oħra; Jistieden lill-Kummissjoni ta' l-UE biex tagħti bidu għal dibattitu dwar il-fondi ta' kopertura sabiex tkun ippreparata għad-diskussjonijiet internazzjonali u Ewropej; Jilqa' b'sodisfazzjoni l-istudji reċenti tal-Kummissjoni dwar il-fondi ta' kopertura u l-ekwità privata, iżda jiddispjaċih li s'issa dawn l-istudji ffukaw biss fuq ostakli għat-tkabbir ta' dawn il-fondi, u jistieden il-Kummissjoni biex tissorvelja kull lakuna potenzjali tal-politika; jenfasizza l-ħtieġa għal xogħol ta' settur speċifiku mir-regolaturi ta' dawn il-fondi, inklużi l-IOSCO u s-CESR u l-awtoritajiet kompetenti fi swieq fejn fondi bħal dawn huma komunement inklużi bħala parti mid-djalogu bejn l-UE u l-Istati Uniti; jitlob għal approċċ aktar wiesgħa u aktar kritiku rigward r-riskji tal-manipulazzjoni tas-suq; jistieden lill-Kummissjoni biex tirrevedi d-differenzi fir-reġimi ta' l-Istati Membri għall-aċċess bl-imnut għal investimenti alternattivi, u b'mod partikulari biex tiddetermina l-kwalifiki adegwati għad-distributuri ta' prodotti bħal dawn għall-investituri bl-imnut; Iħeġġeġ lill-Kummissjoni biex tevalwa l-kwalità ta' supervizjoni f'lokazzjonijiet off-shore u sabiex iżżid il-koperazzjoni mas-superviżuri f'dawn il-ġurisdizzjonijiet; intenzjonat jgħaqqad il-forzi tiegħu mal-Kumitat tal-Kamra tar-Rappreżentanti tas-Servizzi Finanzjarji tal-Kungress ta' l-Istati Uniti fl-investigazzjoni, inter alia, ta' miżuri fiskali bħala reazzjoni għall-ħarba mhux mixtieqa ta' kapital lejn pajjiżi b'rati baxxi ta' taxxa; Jilqa' b'sodisfazzjoni r-rapport tal-Forum ta' Stabilità Finanzjarja tad-19 ta' Mejju 2007 dwar l-industrija tal-fondi ta' kopertura; partikolarment jilqa' r-rakkomandazzjonijiet tar-rapport li jimmira li jindirizza r-riskji sistematiċi potenzjali u r-riskji operattivi assoċjati ma' l-attivitajiet tal-fondi ta' kopertura; jitlob għal aktar koperazzjoni u skambju ta' informazzjoni fost is-superviżuri ta' l-istituzzjonijiet finanzjarji fl-implimentar ta' dawn ir-rakkomandazzjonijiet u fit-tixrid ta' prassi tajba sabiex tissaħħaħ ir-reżistenza għal skossi sistematiċi; u apparti dan iħeġġeġ lill-kredituri, l-investituri u l-awtoritajiet biex jibqgħu attenti u jevalwaw r-riskji potenzjali tal-kontroparti li l-fondi ta' kopertura jippreżentaw; Aċċess għal finanzjament għas-settur tal-kummerċjanti żgħar Jinnota li l-integrazzjoni transkonfinali tas-swieq finanzjarji bl-imnut ta' l-UE hija inqas żviluppata milli fil-qasam ta' l-ingrossa; jinnota li l-konsumaturi jużaw istituzzjonijiet fiżiċi iżjed milli virtwali, u għalhekk wieħed isib struttura finanzjarja prinċiparjament b'orjentazzjoni domestika; iżda jwissi kontra t-taqlib tat-tradizzjonijiet nazzjonali tal-ħarsien tal-konsumatur u kontra sistemi legali għall-armonizzazzjoni uniformi għal kulħadd; huwa tal-fehma li t-tradizzjonijiet nazzjonali tal-ħarsien tal-konsumatur ma jridux jiġu interpretati b'tali mod li l-kompetituri l-ġodda jkunu mfixkla fis-suq domestiku; jenfasizza l-ħtieġa għal suq intern li jaħdem tajjeb għas-servizzi finanzjarji; jinnota l-importanza ta' l-intermedjarji sabiex joħolqu kompetizzjoni fis-swieq domestiċi fl-Istati Membri; jisħaq fuq il-benefiċċji ta' strutturi pluralistiċi u miftuħa fis-suq bankarju Ewropew li jissodisfaw il-bidliet differenti u li jevolvu tal-klijenti; Jippreferi approċċ iktar iffukat indirizzat lejn ostakli konkreti li jaffettwaw utenti transkonfinali li m'għandhomx post fiss; iħeġġeġ l-industrija finanzjarja biex tiżviluppa prodotti finanzjarji pilota fuq livell panEwropew bħall-pensjonijiet, l-ipoteki, il-prodotti ta' assikurazzjoni u l-kreditu lill-konsumatur, u jistieden lill-Kummissjoni biex timpennja ruħa fit-tħejjija ta' qafas xieraq u fattibbli ta' regolamentazzjoni u superviżjoni, f'termini ta' dritt kuntrattwali, tassazzjoni, kreditu lill-konsumatur u ħarsien tal-konsumatur sabiex dawn il-prodotti jkunu trasportabbli u rikonoxxuti reċiprokament fl-Unjoni Ewropea, sabiex jitkattru il-kundizzjonijiet favorevoli għall-mobilità tax-xogħol transkonfinali f'suq waħdieni integrat; Jindika l-bżonn li l-istess riskji għall-prodotti finanzjarji u għal rekwiżiti ta' kapital jkunu kkontrollati bl-istess sigurtà fis-suq komuni Ewropew; jisħaq li għat-trasparenza u l-ħarsien tal-konsumaturi, l-Istati Membri m'għandhomx jitħallew jinvolvu ruħhom f'kompetizzjoni ibbażata fuq livelli minimi ta' sorveljanza u ta' standards; Jaqsam it-tħassib espress fil-punt 1.2.3 tad-Dokument ta' Sfond mehmuż mal-Green Paper tal-Kummissjoni dwar it-tisħiħ tal-qafas Ewropew għall-fondi ta' investiment ( SEC(2005)0947 ) fir-rigward ta' l-emerġenza f'xi Stati Membri ta' fondi garantiti mingħajr ir-rekwiżiti xierqa ta' kapital adegwat, tikkunsidra li f'dan il-qasam il-protezzjoni tal-konsumatur mhijiex biżżejjed; jistieden lill-Kummissjoni, għalhekk, bil-ħsieb li jitħarsu l-konsumaturi b'mod effettiv, biex timla l-lakuna regolatorja Ewropea billi tistabbilixxi rekwiżiti xierqa ta' adegwatezza kapitali għall-fond ta' assikurazzjoni, billi jiġi rrispettat il-prinċipju li r-rekwiżiti ta' sorveljanza għandhom ikunu l-istess kemm mill-perspettiva ta' kwalità, f'dawk li huma standards tal-ġestjoni tar-riskju, u mill-perspettiva ta' kwantità, fir-rigward ta' rekwiżiti ta' kapital ('l-istess riskju, l-istess kapital'); Ħa nota ta' l-inkjesta settorjali fil-qasam tas-servizzi bankarji għall-pubbliku ġenerali u tas-sistemi ta' ħlas bil-kards li turi bosta oqsma fejn jista' jsir titjib; jilqa' d-Direttiva tas-Servizzi ta' Pagament prospettiva, li hija mistennija li toħloq prekondizzjonijiet aħjar għall-kompetizzjoni f'dawn l-oqsma; iżda javża li l-ftuħ ta' sistemi imperfetti eżistenti ma għandhomx iwasslu għal sitwazzjoni li fiha livell għoli ta' konsolidazzjoni tas-suq jista' jwassal għal imperfezzjonijiet ġodda u restrizzjonijiet tal-prezz, li jagħmlu ħsara lill-istruttura ġenerali tas-sistema Ewropea ta' l-iffinanzjar ekonomiku, lill-kwalità tas-servizzi lokali, u lill-opportunitajiet għall-SMEs biex jiksbu ffinanjzar li jaqdi l-bżonnijiet tagħhom; innota l-bżonn li jinfetaħ l-aċċess għal reġistri ta' kreditu u sistemi ta' pagament u jitlob li jiġu ċċarati iżjed il-passi konkreti li jmiss li għandhom jittieħdu f'dan ir-rigward; Jistieden lill-Kummissjoni biex tikkunsidra, anke meta tqis is-sitwazzjoni attwali tas-SWIFT, jekk l-Unjoni Ewropea tistax twaqqaf is-sistema tagħha stess ta' sistema ta' kards bankarji; Jenfasizza li ż-żewġ elementi taż-Żona Unika ta' Pagamenti bl-Euro (SEPA), primarjament it-trasferimenti ta' kreditu u debiti diretti, se jidħlu fis-seħħ fl-2010; jinnota li t-tielet pilastru, il-qafas tal-kards, se jiġi stabbilit mill-2008 'l quddiem; jinnota li d-Direttiva tas-Servizzi ta' Pagament mistennija ġġib fornituri ġodda tas-servizz, bħal bejjiegħa, entitajiet li jagħtu l-flus u operaturi mobbli f'din il-linja tal-kummerċ; jinnota li minħabba dan, il-prezz ta' tranżazzjonijiet ta' pagament transkonfinali għall-bejgħ bl-imnut mistenni jonqos b'mod sinifikanti; Huwa mħasseb li l-għażla tal-konsumatur spiss tkun limitata għal prodotti bl-imnut tal-gruppi finanzjarji li joperaw domestikament; jisħaq fuq l-importanza li jiddistingwu ruħhom is-servizzi differenti provduti lill-klijenti u jitlob għall-iżvelar ta' l-ispejjeż tal-katina ta' valur lill-klijenti sabiex ikun hemm iżjed trasparenza u jiġu żgurati kundizzjonijiet ugwali għall-kompetizzjoni; Iħeġġeġ lill-Kummissjoni, fid-dawl ta' dak li diġà ntqal, biex terġa' tieħu l-inizjattiva mmirata biex tipprovdi lis-soċjetajiet ta' l-għajnuna reċiproka bi statut Ewropew, kif mitlub fir-riżoluzzjoni tal-Parlament tas-16 ta' Mejju 2006 dwar ir-riżultat ta' l-iskrining tal-proposti leġiżlattivi pendenti quddiem il-Leġiżlatur ĠU C 297 E, 7.12.2006, p. Jirrikonoxxi l-isfida tax-xjuħija; jenfasizza l-importanza tal-pensjonijiet kollettivi tax-xogħol tat-tieni pilastru apparti l-iskemi ta' pensjonijiet proprji ta' l-ewwel pilastru bbażati fuq is-solidarjetà, u japprova d-d-Direttiva 2003/41/KE ĠU L 235, 23.9.2003, p. 10 dwar l-attivitajiet u s-superviżjoni ta' l-istituzzjonijiet għall-provvista ta' irtirar okkupazzjonali bħala l-qafas regolatorju speċifiku għall-fondi tal- pensjonijiet; iħeġġeġ lill-Kummissjoni biex tesplora l-possibilità, fi ħdan il-qafas ta' regolamentazzjoni aħjar, sabiex tippromwovi l-konverġenza ta' superviżjoni madwar l-Unjoni Ewropea u biex tevita t-trattament mhux ugwali tal-partijiet ikkonċernati fis-suq u d-distorsjonijiet tal-kompetizzjoni, biex din id-Direttiva tissaħħaħ b'qafas ta' solvenza armonizzata għall-fondi tal-pensjonijiet b'mod konformi ma' l-approċċ ta' Solvency II, sabiex tipprovdi għal tekniki avvanzati tal-ġestjoni tar-riskju kif ukoll għal diżinċentivi għall-arbitraġġ regolatorju billi jiġu stabbiliti rekwiżiti ta' superviżjoni ugwali kemm mil-lat kwalitattiv, f'termini ta' standards tal-ġestjoni tar-riskju, kif ukoll kwantitattiv, fir-rigward tar-rekwiżiti tal-kapital ('l-istess riskju, l-istess kapital'), meta jitqiesu l-fatturi speċifiċi tal-provvista ta' rtirar okkupazzjonali; u jtenni li dan il-qafas ta' leġiżlazzjoni għandu jkun appoġġjat mill-koordinazzjoni tat-tassazzjoni, b'konċentrazjoni partikolari fuq il-bażi tat-taxxa; Jinnota li hemm ħafna cittadini ta' l-UE li huma esklużi mis-servizzi finanzjarji bażiċi; jikkonkludi li s-servizzi finanzjarji bażiċi li joperaw tajjeb għandhom jibqgħu disponibbli u bi prezz raġonevoli għal kull ċittadin ta' l-UE; jitlob lill-Kummissjoni biex tagħmel studju dwar l-aċċess ta' servizzi bħall-kontijiet bankarji, il-magni tal-flus, il-kards li jsiru ħlasijiet bihom u s-self b'rati ta' imgħax baxxi; u li tippromwovi l-aħjar prassi u esperjenzi żviluppati minn istituzzjonijiet finanzjarji biex jipprovdu dawn is-servizzi bażiċi; Jappoġġja s-sejbiet ta' l-inkjesta settorjali fis-servizzi bankarji għall-konsumaturi individwali li l-iskambju tad-dejta dwar il-krediti għandu t-tendenza li jkollu effetti ekonomiċi pożittivi, billi jżid il-kompetizzjoni u jgħin lil parteċipanti ġodda fis-suq, billi jnaqqas l-asimettrija ta' l-informazzjoni bejn il-bank u l-konsumatur, billi jaħdem bħala metodu ta' dixxiplina għal min jissellef, inaqqas il-problemi ta' għażliet ħżiena u jippromwovi l-mobilità tal-konsumatur; iqis li l-għoti ta' l-aċċess għad-dejta pożittiva u negattiva dwar il-kreditu jista' jkollu rwol ewlieni fl-għajnuna lill-konsumaturi biex dawn jiksbu aċċesss għall-kreditu u biex tiġi miġġielda l-esklużjoni finanzjarja; Jinnota l-iżvilupp ta' fornituri ta' servizzi finanzjarji speċifiċi għal gruppi ta' migranti, inkluż il-grupp Iżlamiku, li jagħmlu t-trasferimenti finanzjarji tagħhom u jiżviluppaw is-sistema bankarja; iwissi li r-rekwiżiti għal dawn l-operaturi ta' 'niche' ġodda għandhom ikunu b'saħħithom, iżda wkoll b'tali mod li jwaqqafhom milli jisparixxu f'żona griża, fejn ma jkun possibbli l-ebda kontroll; jistieden lill-Unjoni Ewropea, speċjalment meta tinvolvi ruħa f'relazzjonijiet mal-pajjiżi li minnhom jiġu l-imigranti, biex tikkopera ma' l-awtoritajiet ekonomiċi u monetarji lokali adattati; Jilqa' b'sodisfazzjon l-attenzjoni li qed tiżdied għal provvista ta' mikrokrediti bħala kontribuzzjoni għal nies li jaħdmu għal rashom u għal bidu ta' negozji, eżempju, fl-attivitajiet tad-DĠ għall-Politika Reġjonali tal-Kummissjoni u l-programm JEREMIE tal-BĊE; jitlob li r-regoli ta' Basel jiġu adattati għall-'portfolios' ta' mikrokreditu u li dawn jillimitaw l-ispejjeż ħafna drabi eżaġerati rigward self ta' ammont żgħir; iħeġġeġ lill-Kummissjoni, li qed taħdem f'kollaborazzjoni mad-diversi Direttorati Ġenerali tagħha li huma responsabbli għal dan is-settur, biex telabora pjan ta' azzjoni għall-mikrofinanzjament, tikkordina l-miżuri ta' politika differenti u biex tagħmel l-aħjar użu mill-prattiki fl-Unjoni Ewropea u lilhinn minnha; Litteriżmu finanzjarju u l-kontribut ta' l-utenti fit-tiswir tal-politika Jemmen li minbarra iktar għażla għall-konsumaturi, hemm aktar involut fil-ħolqien ta' suq finanzjarju integrat Ewropew; jenfasizza li l-litteriżmu finanzjarju għandu jiġi promoss aktar attivament mill-qed isir u li l-aċċess għal informazzjoni adattata u parir imparzjali dwar l-investimenti huwa essenzjali; iħaddan il-perspettiva li l-prinċipji bħall-iżgurar ta' l-aħjar twettiq u li jseħħu testijiet ta' adegwatezza meta servizzi ta' investiment jiġu pprovduti għandhom jiffurmaw l-bażi għal regolament tal-fornituri ta' servizz f'dan il-qasam; Jappoġġja bis-sħiħ l-inizjattivi tal-Kummissjoni sabiex tgħolli l-livell tal-kapaċità finanzjarja u jistieden lill-Kummissjoni u lill-Istati Membri sabiex iżidu l-isforzi tagħhom sabiex jinħolqu programmi u websajts speċifiċi, filwaqt li f'dan il-proċess jiġu involuti l-kumpaniji kkonċernati; iżda wkoll iħeġġiġhom sabiex jagħmluhom parti integrali mill-edukazzjoni bażika fl-iskejjel; Jilqa' b'sodisfazzjon it-twaqqif tal-Grupp tal-Konsumaturi tas-Servizzi Finanzjarji u t-tentattivi sabiex ikunu involuti utenti rappreżentattivi fi gruppi esperti u f'konsultazzjonijiet; jinnota li, madankollu, il-vuċi tal-konsumaturi u ta' l-utenti finali bħall-SMEs għadha ferm lura minn dik ta' l-industrija finanzjarja; jirrakkomanda l-ħolqien ta' punt baġitarju Ewropew li jiffinanzja opinjoni esperta dwar is-suq finanzjarju f'organizzazzjonijiet tal-konsumaturi u SMEs sabiex tinforma l-proċessi ta' konsultazzjoni ta' l-FSAP; Jistieden lill-industrija biex tagħti l-kontribut tagħha fil-ħarsien tal-konsumatur billi tipproduċi prodotti li wieħed jista' jifhem u juża faċilment, kif ukoll informazzjoni preċiża li l-konsumatur jista' jużaha b'faċilità; Regolamentazzjoni aħjar Jinsab impenjat bis-sħiħ lejn l-għanijiet ta' regolamentazzjoni aħjar ibbażata fuq is-sejbiet ta' evalwazzjonijiet ta' l-impatt, magħmulin b'mod kawt, indipendenti u professjonali, u jenfasizza li dawn l-evalwazzjonijiet u d-deċiżjonijiet politiċi bbażati fuqhom m'għandhomx isiru biss fuq il-bażi ta' l-aspetti finanzjarji iżda għandhom jikkunsidraw sew ukoll aspetti ekonomiċi, soċjali, tas-soċjetà, ambjentali, kulturali u aspetti oħra ta' interess pubbliku; Jinnota li wieħed mill-prijoritajiet tar-regolamentazzjoni aħjar rigward l-aspett legali huwa, primarjament biex jimplimenta, jinforza u jevalwa kontinwament il-leġiżlazzjoni eżistenti u biex japplika b'mod rigoruż l-aġenda tar-regolamentazzjoni aħjar għall-inizjattivi tal-ġejjieni; Iħaddan il-perspettiva li l-konsultazzjonijiet mal-partijiet interessati - partikolarment, fejn huma kkonċernati s-servizzi finanzjarji, l-IIMG - għandhom ikomplu jkollhom rwol ewlieni u jenfasizza li dawn il-konsultazzjonijiet għandhom iseħħu kmieni fil-proċess tat-teħid tad-deċiżjonijiet sabiex l-opinjonijiet ikunu jistgħu ġenwinament jitqiesu; jistieden lill-Kummissjoni biex tkompli tippubblika dak li jkun għaddej fil-konsultazzjonijiet tagħha sabiex tiżgura li l-proċess ikun trasparenti; Jinnota li taħt il-ftehim dwar tfassil aħjar tal-leġiżlazzjoni, kwalunkwe proposta tal-Kummissjoni għandha twassal għal evalwazzjoni ta' l-impatt dwar il-kwistjonijiet importanti; jiddispjaċih li sa issa dak l-impenn għadu ma tteħidx b'mod sodisfaċenti u jenfasizza li l-evalwazzjonijiet ta' l-impatt madankollu ma għandhomx iwaqqfu t-tfassil tal-leġiżlazzjoni; jafferma l-impenn tal-Parlament għal regolamentazzjoni aħjar u għat-twettiq ta' l-evalwazzjonijiet ta' l-impatt meta jsiru bidliet sostanzjali għall-proposti leġiżlattivi; Jirrimarka li l-għażla ta' strument adattat, i.e. direttiva jew regolament, mhijiex newtrali; jitlob li jiġi mniedi dibattitu fuq il-bażi tax-xogħol ta' l-IIMG; Jilqa' b'sodisfazzjon il-ftehima ta' komitoloġija reċenti u jinsab impenjat lejn l-adattament ta' l-istrumenti involuti fil-qasam tas-servizzi finanzjarji; jirrakkomanda li l-istrumenti qabel Lamfalussy ikunu mmodifikati b'mod simili; jinsisti li l-Parlament għandu jippermetti li jkun hemm osservaturi fil-kumitati tat-tieni livell (L2); jinnota l-bżonn li jitfasslu metodi tax-xogħol interistituzzjonali stabbiliti sew, permezz tal-prattika aktar milli tar-regoli miktuba jew ftehimiet formali u li, f'dan ir-rigward, l-elaborazzjoni tal-miżuri ta' implimentazzjoni tat-tieni livell għall-MiFID jistgħu jservu bħala eżempju utli; Jinsab impenjat li fejn ikun possibbli l-proċeduri leġiżlattivi jgħaddu 'fast track', jekk fil-prattika jkunu taw prova ta' kemm jiswew; iżda jwissi li l-iskop għal ftehimiet fl-ewwel qari m'għandux itellef il-kwalità tat-teħid ta' deċiżjonijiet jew jaffettwa l-proċess demokratiku; jipproponi evalwazzjoni ta' dawn il-proċessi u l-elaborazzjoni ta' regoli ta' proċedura biex jiggarantixxu r-responsabilità kollettiva, it-trasparenza u l-kontroll demokratiku; Iqis li varjetà ta' rekwiżiti ta' informazzjoni u/jew l-irduppjar ta' dispożizzjonijiet eżistenti jirriżultaw fi spejjeż bla bżonn u f'piżijiet amministrattivi eċċessivi u jista' jkollhom ukoll konsegwenzi ħżiena f'termini ta' ċertezza legali, u b'kawża t'hekk, fuq l-integrità tas-suq; jisħaq li hemm każ fejn jistgħu jinkisbu iżjed benefiċċji permezz tar-razzjonalizzazzjoni, ta' l-issimplifikar, u, fejn meħtieġ, ta' l-irrevokar ta' dispożizzjonijiet attwali li huma ineffiċjenti; Jemmen li l-FSAP ikkontribwixxa biex jimtlew ħafna lakuni regolatorji fil-qasam tas-servizzi finanzjarji; huwa konvint, madankollu, li koordinazzjoni ulterjuri ma' l-infurzar tar-regola tal-kompetizzjoni jista' jkollha efett multiplikatorju fuq it-tħaddim ġenerali u l-effiċjenza tal-qafas regolatorju; jirrimarka li l-leġiżlazzjoni l-ġdida għandha tiżgura ambjent ġust u kompetittiv b'konformità mal-politika tal-kompetizzjoni; Riskji sistemiċi Jinnota l-medda ta' żviluppi ġodda, li jippreżentaw kemm punti ta' saħħa kif ukoll possibiltà ta' tħassib inklużi tekniki innovattivi ta' tnaqqis tar-riskju, it-tkabbir sostanzjali tas-swieq tal-kreditu derivattivi, iż-żieda sistemika fl-importanza ta' gruppi kbar finanzjarji panEwropej, u r-rwol dejjem jikber ta' istituzzjonijiet finanzjarji mhux bankarji bħal fondi ta' kopertura u l-ekwità privata; Jinnota li dawn il-bidliet tas-suq jolqtu wkoll in-natura, is-sors u t-trasferiment ta' riskju sistemiku, u għalhekk l-effettività ta' strumenti li jnaqqsu r-riskju eżistenti ex-ante; u għalhekk jitlob li jkun hemm identifikazzjoni u evalwazzjoni bbażata fuq l-evidenza tas-sorsi ta' riskji sistemiċi u tad-dinamiki bażiċi tal-kriżijiet finanzjarji f'dan il-kuntest; Huwa mħasseb li l-qafas ta' superviżjoni attwalment bbażat nazzjonalment u settorjalment jista' potenzjalment ifalli li jżomm il-pass mad-dinamiki tas-suq finanzjarju u jenfasizza li għandu jkollu riżorsi u kkordinat biżżejjed biex jieħu azzjonijiet adegwati u rapidi f'każijiet ta' kriżi sistematika kbira li tolqot aktar minn Stat Membru wieħed; Japprezza d-deċiżjoni tal-Kunsill għall-Affarijiet Ekonomiċi u Finanzjarji sabiex jibda eżerċizzju ta' kriżi li jeżamina kemm hi xierqa r-reazzjoni tas-sorveljanti prudenzjali, tal-ministri tal-finanzi u l-banek ċentrali, u jinkoraġġixxi lill-grupp ta' ħidma konġunt imwaqqaf bħala riżultat, sabiex jagħmel konklużjonijiet kuraġġużi, anke fil-każ li dawn ikunu politikament sensittivi; Jilqa' b'sodisfazzjoni r-rapport reċenti mill-Kummissjoni Ewropea li tevalwa d-Direttiva 2002/47/KE ĠU L 168, 27.6.2002, p. 43. dwar l-arranġamenti kollaterali finanzjarji(FCD); jinnota l-kummenti tal-Kummissjoni dwar l-importanza tal-proċedura ta' 'close‐out netting' biex jitnaqqas ir-riskju tal-kreditu u tiżdied l-effiċjenza fis-swieq finanzjarji, kif ukoll allokazzjoni iżjed effiċjenti tal-kapital regolatorju, u jinkoraġġixxi lill-Kummissjoni biex tfassal proposta għat-titjib tal-konsistenza ta' l- acquis fir-rigward ta' l-istrumenti varji tal-Komunità, inkluża l-FCD, li fiha dispożizzjonijiet dwar in-'netting' u s-'set-off', possibilment billi tiżviluppa strument waħdieni li jistipula sett ta' prinċipji fundamentali komuni għal kull reġim legali nazzjonali għall-'close‐out netting'; L-istruttura tar-regolamentazzjoni u s-superviżjoni Jilqa' b'sodisfazzjoni x-xogħol li sar mill-Kumitati Ewropej tar-Regolaturi (is-CESR, il-Kumitat Ewropew għas-Sorveljanti Bankarji (CEBS), u l-Kumitat Ewropew għas-Sorveljanti ta' l-Assikurazzjoni u l-Pensjonijiet tax-Xogħol (CEIOPS)) fil-konsultazzjoni mas-swieq, fil-pariri lill-kumitati tat-tieni livell tal-Kunsill u l-Kummissjoni, u fuq kollox fil-progress sabiex ikun hemm konverġenza tal-prattiki regolatorji u ta' sorveljanza, mingħajr, madankollu ma jmorru lilhinn mill-mandat tagħhom jew jippruvaw jieħu post il-leġiżlaturi; huwa konvint li dan l-isforz għandu jkun imħeġġeġ u li dawn il-kumitati jridu jkunu mħaddma u mgħammra b'mod adegwat għall-ħidma li daħlu għaliha; Iħeġġeġ lill-Kumitati tat-tielet livell (L3) sabiex itejbu l-konsistenza transsettorjali tar-regolamentazzjoni prudenzjali u r-regoli ta' sorveljanza tal-gruppi għal gruppi finanzjarji kbar li jkollhom x'jaqsmu ma' l-istess prodotti jew simili, u, wara konsultazzjoni ma' min hu konċernat u wara proċedura xierqa, jagħtu pariri lil-leġiżlaturi dwar fejn ikun meħtieġ li jirrevedu r-regoli; iħeġġiġhom ukoll biex jiżguraw li l-istituzzjonijiet finanzjarji jkunu ugwalment sorveljati fuq bażi funzjonali fl-Istati Membri kollha; Jistieden lill-kumitati tat-tieni u t-tielet livell biex irażżnu d-diskrezzjoni nazzjonali u l-'gold-plating' f'konformità mal-leġiżlazzjoni bażika ta' l-ewwel livell, iżda jqisu l-pekuljaritajiet nazzjonali u partikolarment il-fatturi strutturali tas-swieq individwali; jissuġġerixxi li fil-kuntest tal-ħidma ta' l-IIMG, issir reviżjoni dwar jekk ikunx utli jekk il-kumitati tat-tielet livell ikunux jistgħu joperaw dejjem aktar fuq il-bażi tat-teħid tad-deċiżjonijiet b'xi forma ta' votazzjoni b'maġġoranza kwalifikata meta l-prinċipji jkunu għadhom ma ġewx definiti; jissuġġerixxi li l-kumitati tat-tielet livell jingħataw mandat mill-Parlament u l-Kunsill biex joħroġu bi pjanijiet konkreti għall-koperazzjoni u l-implimentazzjoni ta' miżuri li hemm qbil dwarhom, possibilment bl-użu tar-riżorsi baġitarji ta' l-UE; jirrakkomanda li l-mandat u s-setgħat rispettivi tal-kumitati tat-tieni u t-tielet livell ta' Lamfalussy jiġu definiti b'mod aktar preċiż sabiex jirriflettu l-bżonn ta' progress lejn konverġenza akbar tal-prassi tagħhom u li jitħallew jieħdu, fi ħdan il-mandat ta' l-attivitajiet tagħhom, deċiżjonijiet li jorbtu vis à vis l-membri tagħhom, u li l-proċess ta' konsultazzjoni ma' l-industrija jkollu aktar rispons mill-intrapriżi medji u żgħar u mill-investituri; Jenfasizza l-importanza ta' sistema Ewropea integrata ta' koperazzjoni nazzjonali u ta' superviżjoni settorjali, kapaċi li tiżgura superviżjoni effiċjenti kemm tal-parteċipanti finanzjarji kbar u kemm ta' l-entitajiet lokali li għandhom l-għeruq fit-tradizzjonijiet nazzjonali; jenfasizza li s-sorveljanti kollha għandhom iqisu dawn it-tradizzjonijiet fil-mod ta' kif tkun l-kondotta tagħhom ta' superviżjoni tan-negozju fuq il-post; jilqa' l-koperazzjoni dejjem tikber tal-kumitati tat-tielet livell CEBS, CESR u CEIOPS u l-fatt li issa qegħdin jippubblikaw annwalment programmi kunġunti ta' ħidma; Jinnota li sabiex ikun hemm superviżjoni effettiva tar-riskji sistemiċi u prudenzjali ta' l-aqwa parteċipanti fis-suq, is-sistema attwali ta' koperazzjoni jista' jkollha bżonn li tisaħħaħ, u jinkoraġġixxi iżjed koordinazzjoni b'mod partikulari fir-rigward ta' sorveljanza tar-riskju prudenzjali ta' entitajiet multi-ġurisdizzjonali u transsettorjali u ta' konglomerati finanzjarji; jinkoraġġixxi ftehimiet u kodiċi ta' kondotta bejn Stati Membri u banek ċentrali dwar l-iffinanzjar bankarju ta' din is-sistema ta' sorveljanza prudenzjali, rigward obbligi ta' 'bail-out' u dwar istituzzjonijiet li jsellfu meta l-ebda istituzzjoni oħra ma tkun trid issellef (lender-of-the-last-resort) għal bosta każi fejn ikunu involuti bosta Stati Membri u iżjed sorveljanti; jinnota li, biex isir ġudizzju dwar jekk is-sistema preżenti tipprovdix sorveljanza vera tar-riskji sistematiċi u prudenzjali ta' l-aqwa parteċipanti fis-suq, huwa meħtieġ li l-arranġamenti L2 u L3, li huma relattivament ġodda, jingħataw iż-żmien biex isibu saqajhom. Jifhem għalfejn l-Istati Membri jixtiequ jagħtu l-arranġamenti l-ġodda ż-żmien biex jiġu implimentati u eżaminati qabel ma jikkunsidraw xi passi ulterjuri lejn il-konverġenza; jirrimarka li, jekk ma jsirx progress f'din id-direzzjoni, tista' tikber il-pressjoni għall-kunsiderazzjoni ta' arranġament ta' superviżjoni ċentralizzata; jenfasizza, għalhekk, li f'dawn iċ-ċirkostanzi, konverġenza akbar fis-sorveljanza u l-koperazzjoni bejn is-sorveljanti li jospitaw u dawk ta' oriġini fi ħdan l-istrutturi eżistenti jsiru kwistjonijiet ta' importanza partikolari; Jilqa' b'sodisfazzjon il-koperazzjoni bejn l-awtoritajiet ta' sorveljanza nazzjonali li jimmiraw biex jużaw aħjar ir-riżorsi ta' sorveljanza, biex jiżviluppaw il-prattika tas-sorveljanza, u biex inaqqsu l-piż li s-sorveljanza timponi fuq is-suq; huwa pożittiv dwar il-kulleġġi ta' sorveljanti li għandhom x'jaqsmu ma' konglomerati finanzjarji multi ġurisdizzjonali u dwar il-proġett ta' netwerking operattiv li s-CEBS bdiet reċentement; jistieden lil dawn il-kulleġġi ta' sorveljanza biex jiżviluppaw kultura uniformi Ewropea ta' superviżjoni u biex jiddeterminaw eżattament fejn jinsabu l-limiti ta' koperazzjoni voluntarja bħal din meta jitfaċċaw sitwazzjonijiet vera ta' kriżi; jinnota, madankollu li dawn il-kulleġġi jonqoshom il-mandati nazzjonali sabiex jittrasferixxu l-kompetenzi, jaċċettaw deċiżjonijiet tal-maġġoranza, jew sempliċiment ipoġġu riżorsi u għarfien biżżejjed fix-xogħol tal-kulleġġ; għalhekk jirrimarka l-ħtieġa li jiġi definit il-qafas u l-mandati nazzjonali għall-koperazzjoni u jistenna lill-kulleġġi ta' sorveljanza u l-proġett ta' netwerking operattiv biex jipprovdu soluzzjonijiet prattiċi meħtieġa (memoranda ta' spjegazzjoni) għas-sorveljanza ta' gruppi transkonfinali fi ħdan qafas ta' żmien qasir; Jenfasizza li l-koperazzjoni superviżorja bejn dawk li jospitaw u dawk ta' oriġini hija l-iżjed element sinifikanti fl-istabbiliment tas-suq finanzjarju uniku. jinnota b'mod partikulari, li fil-qasam tal-proċess ta' l-approvazzjoni superviżorja għall-mergers u l-akkwisti hemm ħafna xi jsir biex jiġi ffaċilitat il-ħolqien ta' konglomerati finanzjarji li jaħdmu b'mod effiċjenti b'ekonomiji ta' skala usa'. jinsisti li x-xenarju tas-suq bankarju tal-pajjiż fejn l-entità finanzjarja miksuba tkun ibbażata trid titqies kif jixraq; Iqis li allokazzjoni aktar preċiża tar-rwoli bejn il-Kunsill, il-Kummissjoni u l-kumitati tat-tielet livell (L3) hija mixtieqa; jikkunsidra wkoll li sabiex ikun hemm sorveljanza aktar b'saħħitha (speċjalment fejn hemm rabta ċara ma' kwistjonijiet ta' kompetizzjoni), huma meħtieġa livelli għolja ta' indipendenza u newtralità, li ma jistgħux jiġu kkombinati tajjeb ma' profil politiku eċċessiv; jenfasizza li l-Istati Membri għandhom jinkuraġġixxu l-konverġenza tas-setgħat ta' sorveljanti nazzjonali, speċjalment fejn jidħlu penali; iqqis li konverġenza akbar fost is-sorveljanti għandha tiffaċilità l-kummerċ tal-kumpaniji li issa huma suġġetti għal aktar minn regolatur wieħed; jenfasizza li l-akbar sfida f'termini ta' koperazzjoni prattika tinsab f'idejn il-kumitati tat-tielet livell; jissuġġerixxi l-ħolqien ta' programmi ta' taħriġ għas-sorveljanti tas-suq finanzjarju għal dan il-għan u jistieden lill-Kummissjoni biex tqis safejn jistgħu jiġu stabbiliti l-istandards għall-UE kollha għat-taħriġ ta' sorveljanti nazzjonali fiż-żamma u l-promozzjoni ta' kultura ta' sorveljanza Ewropea komuni; Jilqa' b'sodisfazzjon id-deċiżjoni tal-Kunsill għall-Affarijiet Ekonomiċi u Finanzjarji biex iwaqqaf sottogrupp tal-Kumitat għas-Servizzi Finanzjarji dwar kwistjonijiet ta' sorveljanza fit-tul, li wasal biex jirrapporta f'Ottubru 2007; jistenna li dak il-grupp jagħmel evalwazzjoni ġusta tas-sitwazzjoni preżenti; flimkien mar-rapport finali tal-Grupp ta' Sorveljanza interistituzzjonali (IIMG) li huwa wkoll mistenni fil-Ħarifa 2007, ir-rapport tal-Parlament Ewropew u r-rapport ta' segwitu mistenni mill-Kummissjoni Ewropea jista' joħloq moviment għall-evalwazzjoni ta' l-isfidi li fadal għall-integrazzjoni u l-effettività tar-regolamenti finanzjarji u l-istruttura ta' sorveljanza, u jipprovdi impenn għal rakkomandazzjonijiet possibbli għal passi ulterjuri; Jemmen bis-sħiħ li l-konverġenza ta' prattiki ta' superviżjoni tista' tinkoraġġixxi l-introduzzjoni ta' suq finanzjarju Ewropew bl-imnut; Jistieden lill-IIMG biex jieħu perspettiva wiesgħa dwar l-isfidi u l-opportunitajiet li taffaċċja s-sistema Ewropea tas-sorveljanti u biex jikkontribwixxi għal dibattitu ulterjuri li jħares 'il quddiem fil-konklużjonijiet tiegħu; Jemmen li aktar bilanċ min-naħa ta' l-Unjoni Ewropea fil-konfront tat-tmexxija Amerikana jista' jsaħħaħ l-influwenza ta' l-Unjoni Ewropea u l-Istati Membri fuq il-livell globali fir-rigward ta' l-awtorità tal-Kummissjoni għat-Titoli u l-Iskambju ta' l-Istati Uniti; huwa konvint li l-mudell ta' finanzjament u l-qafas tar-responsabilità ta' korpi li jirregolaw lilhom infushom bħall-Bord għall-Istandards Internazzjonali tal-Kontabilità, għandhom jiġu ċċarati; jittama li jkun possibbli wkoll li l-IMF jerġa' lura bħala awtorità monetarja globali u jipparteċipa biex jiġu evitati l-kriżijiet, jiggarantixxi l-istabilità finanzjarja, u jirranġa l-iżbilanċi globali; Jemmen li s-sħubija TransAtlantika għandha tiġi żviluppata u msaħħa billi tiżdied il-koordinazzjoni regolatorja; jenfasizza l-importanza ta' l-implimentazzjoni ta' Basel II mill-awtoritajiet ta' l-Istati Uniti kif ukoll rikonoxximent reċiproku ta' standards ta' kontabilità ta' l-UE u ta' l-Istati Uniti u jitlob għal aktar koperazzjoni demokratikament kkontrollata bejn l-UE u l-Istati Uniti fis-sorveljanza tax-xogħol tas-settur speċifiku tar-regolaturi ta' mezzi alternattivi ta' investiment bħall-fondi ta' kopertura, u anki ma' l-IOSCO u l-awtoritajiet kompetenti fis-suq, fejn fondi bħal dawn huma komuni u bħala parti mid-djalogu bejn l-UE u l-Istati Uniti. jappoġġja l-inizjattiva tas-Sħubija Ekonomika Transatlantika tal-Presidenza Ġermaniża tal-Kunsill (Transatlantic Economic Partnership, TEP), li timmira biex tippromwovi l-koordinazzjoni regolatorja transatlantika u li jiġu evitat rduppjar żejjed, u possibilment anki inkonsistenzi, fir-regoli li japplikaw għall-parteċipanti fis-suq finanzjarju; Jemmen li r-reazzjonijiet regolatorji komparabbli fis-swieq finanzjarji ewlenin huma adegwati fid-dawl ta' diversi sfidi u riskji globali ġodda; huwa konxju li r-regolament tal-Komunità għandu impatt fuq ir-relazzjonijiet ma' pajjiżi terzi; iħeġġeġ lill-Kummissjoni biex iżomm djalogu intens u kooperazzjoni teknika bejn l-UE u l-pajjiżi li qed jiżviluppaw biex tiżgura l-effiċjenza u l-kwalità ta' l-oqsfa tas-servizzi finanzjarji globali, legali u regolatorji; Jiġbed l-attenzjoni tar-rwol prinċipali ta' l-Unjoni Ewropea fix-xogħol attwali fuq il-qafas Solvency II u jistenna li dan jinfluwenza l-istruttura regolatorja globali u l-attivitajiet li jwaqqfu l-istandards ta' l-Assoċjazzjoni Internazzjonali tas-Sorveljanti ta' l-Assikurazzjoni; Huwa tal-fehma li l-Unjoni għandha tieħu atitudini kostruttiva u miftuħa fil-konfront tal-qawmien ekonomiku tal-Grigal ta' l-Ażja, u b'mod partikolari l-Indja, iċ-Ċina u l-Korea t'Isfel, u żżomm milli timponi kwalunkwe miżura ta' protezzjoni fuq il-livell tal-Komunità jew fuq dak nazzjonali; jappoġġja l-inizjattivi biex jinħolqu standards globali komuni għas-servizzi finanzjarji bħal, pereżempju, il-laqgħat annwali taċ-China Round Table dwar is-Servizzi Finanzjarji u r-Regolamentazzjoni (EU-China Round Table on Financial Services and Regulation); Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lill-Bank Ċentrali Ewropew, lill-Kumitat tar-Regolaturi tat-Titoli Ewropej, lill-Kumitat tas-Sorveljanti Bankarji Ewropej, u lill-Kumitat Ewropew tas-Sorveljanti ta' l-Assikurazzjoni u l-Pensjonijiet tax-Xogħol. Il-Pjan ta' Azzjoni tas-Servizzi Finanzjarji kkontribwixxa għall-kisba ta' suq kapitali Ewropew integrat u li jiffunzjona tajjeb, jiġifieri jieħu l-ewwel post fid-dinja partikolarment minħabba l-kwalità u s-solidità tar-regolamenti tiegħu. Il-mistoqsija issa hija: min qed jibbenefika minn dan is-suċċess? L-utenti, qed jibbenefikaw daqs il-parteċipanti multinazzjonali kbar li saħħew il-pożizzjoni internazzjonali tagħhom f'konsolidazzjoni li wasslet għal pożizzjonijiet pjuttost dominanti fil-quċċata tas-swieq finanzjarji? Il-konsolidazzjoni fil-quċċata tas-suq hija qawwija, bi 30-40 parteċipant finanzjarju transkonfinali u konċentrazzjoni qawwija f'diversi Stati Membri. L-attivitajiet ta' merger u akkwist kienu għoljin u s-swieq nazzjonali fl-Istati Membri ġodda huma ddominati minn parteċipanti barranin. Il-fruntieri bejn is-setturi qed ikunu dejjem inqas ċari, bl-għajnuna ta' direttivi bħall-MIFID, li wasslu għal inizjattivi bħall-proġett Turquoise fil-qasam ta' pjattaformi alternattivi tal-kummerċ, u s-CRD u Solvency 2 li joffru l-possibilità ta' konverġenza ta' attività bankarja u ta' l-assikurazzjoni permezz ta' sistemi avvanzati ta' mmaniġġjar tar-riskju. Il-livell għoli ta' konsolidazzjoni jista' jwassal għal kwistjonijiet tal-liġi tal-kompetizzjoni u l-falliment tas-suq. Tista' kumpanija kbira kkwotata (ikkwotata f'waħda mill-Boroż il-kbar involuta b'mod sħiħ fi proċess ta' konsolidazzjoni) tibqa' teżisti mingħajr il-klassifikazzjoni ta' waħda jew aktar mit-tliet aġenziji l-kbar ta' klassifikazzjoni, mingħajr is-servizzi ta' l-aqwa banek għall-investiment li jakkumpanjaw akkwist jew merger, jew mingħajr waħda mill-4 kumpaniji l-kbar tal-verifika għar-rendikont finanzjarju tagħha? X'jiġri wara u bejn iċ-'Chinese walls' tal-Belt ta' Londra jew ċentri finanzjarji oħra? Hemm biżżejjed kompetizzjoni fil-quċċata tas-suq? Din hija l-ewwel mistoqsija mqajma f'dan ir-rapport, li twassal għal suġġerimenti dwar studji f'aktar dettall ta' l-impatt ekonomiku u għal inkjesti mid-DĠ għal Kompetizzjoni, fejn ikun possibbli b'koperazzjoni ma' awtoritajiet fl-Istati Uniti u bnadi oħra fid-dinja. Fenomenu topiku ieħor huwa ż-żieda mgħaġġla fin-negozju ta' investiment alternattiv, ħafna drabi bbażat f'postijiet eżotiċi barra l-UE. Il-kumpaniji privati ta' ekwità u l-fondi ta' kopertura, iġibu lill-ekonomija reali, l-investimenti mixtieqa fl-innovazzjoni, fit-tkabbir sostenibbli u fi kwalità ogħla ta' imjiegi u koeżjoni soċjali? Jew wasslu għal influwenza ħafna ogħla fuq il-piż tad-dejn tal-kumpaniji, id-degradazzjoni ta' l-istatus tal-bonds tagħhom, u kumplessità ogħla u l-interdipendenza ta' riskji involuti fi prodotti finanzjarji kumplessi bħad-derivattivi tar-riskju tal-kreditu? It-tekniki li jnaqqsu r-riskji għal investituri individwali, huma kapaċi jinfirxu u jnaqqsu r-riskji fuq livell makro jew iwasslu biss għal imġiba ta' assoċjazzjoni? Il-Kummissarju McCreevy sa issa jidher li jippromwovi biss lil dawn l-investituri alternattivi bħala fornituri ta' likwidità u bħala azzjonisti attivi. L-għan prinċipali tiegħu huwa li jneħħi l-ostakli għal arranġamenti privati u jirreżisti kwalunkwe diskussjoni dwar iktar regolamentazzjoni. Is-sorveljanti prudenzjali, il-Banek Ċentrali u l-BĊE(ECB), bħal istituzzjonijiet ekwivalenti fl-Istati Uniti, qed isiru aktar konxji ta' l-istabilità finanzjarja u r-riskji sistemiċi involuti. Bdew xi inkjesti dwar il-manipulazzjoni tas-suq u l-'insider dealing'. Iż-żieda fil-vantaġġi u l-proporzjon tad-dejn fuq kumpaniji, ir-riskji li qed jiżdiedu għal banek sottoskritti, u l-istruttura tat-tekniki finanzjarji li qed issir dejjem aktar ikkumplikata, li kellhom l-għan li jiddiversifikaw u jifirxu r-riskji (bħad-derivattivi tar-riskju tal-kreditu), wasslu għal twissijiet u investigazzjonijiet. Il-kuntrarju għal diversifikazzjoni ikbar u likwidità hija interdipendenza ikbar bejn investimenti u riskji, li fil-każ ta' nuqqas kbir, tista' twassal għal effetti domino mhux previsti fis-suq finanzjarju globali kollu. Minbarra skrining u monitoraġġ individwali tal-partijiet regolati tas-sistema, u reġistrazzjoni u monitoraġġ aħjar tal-partijiet mhux regolati, hemm bżonn ta' evalwazzjoni ġenerali makro-prudenzjali ta' riskji sistemiċi u operazzjonali b'koperazzjoni bejn is-sorveljanti u l-parteċipanti politiċi kollha. It-tielet tema tar-rapport huwa l-grad iktar baxx ta' integrazzjoni fis-swieq finanzjarji bl-imnut. It-tweġiba għal prevalenza persistenti ta' strutturi domestiċi tradizzjonali ta' ffinanzjar tal-kummerċ bl-imnut, mhijiex sempliċiment sabiex jinfetħu s-swieq nazzjonali billi tiġi sfurzata l-aċċettazzjoni ta' prodotti barranin u modi ta' bejgħ ibbażati fuq reġimi ta' sorveljanza u ħarsien tal-konsumatur tal-pajjiż ta' oriġini tagħhom. Tradizzjonijiet tal-ħarsien tal-konsumatur u s-sorveljanza tan-negozju għandhom għeruq fondi fil-kuntest tas-sistemi legali u soċjo-ekonomiċi differenti u ma għandhomx sempliċiment jinbidlu radikalment f'armonizzazzjoni li trid taqdi lil kulħadd. L-attenzjoni hawnhekk għandha tkun iktar fuq talbiet transkonfinali ta' utenti li ma għandhomx lokalità fissa, milli fuq ambizzjonijiet li jippromwovu xiri transkonfinali fost utenti domestiċi sabiex tinħoloq aktar kompetizzjoni u aktar għażla. Ir-rapporteur pjuttost tippreferi li tara industrija finanzjarja tiżviluppa proġetti pilota għal prodotti finanzjarji PanEwropej, bħal pensjonijiet, ipoteki u prodotti speċifiċi ta' assikurazzjoni. Qafas xieraq ta' sorveljanza, liġi kuntrattwali u ħarsien tal-konsumatur għandhom ikunu żviluppati sabiex dawn il-prodotti jkunu jistgħu jaqsmu l-fruntieri fl-UE, billi jkunu rikonoxxuti reċiproċikament mir-regolaturi involuti kollha. It-talba għal mikro krediti minn individwi li jaħdmu għal rashom u individwi li qabel kellhom impjieg fis-settur informali u li jippruvaw jibdew negozju personali tagħhom, kien rikonoxxut riċentement u milqugħ b'eżitazzjoni minn fornituri ta' kreditu tradizzjonali. Ir-rapporteur tagħkom tissuġġerixxi li l-Kummissjoni għandha tippreżenta pjan ta' azzjoni għal mikro ffinanzjar, ibbażat fuq l-aqwa prattiki f'termini legali u f'ambjent regolat ġewwa u barra l-Ewropa. F'dan il-kapitolu, hemm riferenza wkoll għall-iffinanzjar sostenibbli ta' iktar żbilanċi demografiċi permezz ta' sistemi ta' pensjonijiet iffinanzjati. Minbarra skemi tad-dħul għall-pensjonanti 'pay-as-you-go' ta' l-ewwel pilastru, il-pensjonijiet tax-xogħol tat-tieni pilastru għandhom rwol x'jilagħbu. L-isfida l-kbira hija sabiex dawn ikunu aċċessibbli mhux għal ftit individwi biss. B'mod partikolari, is-sistemi DB tat-tieni pilastru bbażati fuq is-solidarjetà għandhom ikunu żviluppati iktar u mhux ikkonfrontati u pperikolati minn regolamenti u dispożizzjonijiet li jistgħu jwasslu għal sistemi (DC) li ddeterjoraw kwalitattivament li jpoġġu r-riskji ta' l-investiment fuq il-parteċipant individwali. Għal sorveljanza prudenzjali, id-direttiva speċifika IORP għandha tingħaraf mill-approċċ ġenerali Solvency II. Aċċess għal servizzi bażiċi hija kwistjoni ewlenija oħra. Kont tal-bank, aċċess għal magni tal-flus, kards u sistemi għal ħlas sikuri, il-possibilità li jsiru trasferimenti finanzjarji bi spejjeż baxxi, tifdil jew tislif ta' flus, dawn kollha huma bżonnijiet bażiċi li għandhom ikunu disponibbli għal kull ċittadin. Madankollu dan mhuwiex evidenti kullimkien. Dħul baxx, reġistrazzjoni preċedenti ta' djun, għejxien f'viċinat ħażin jew saħansitra li wieħed ikollu isem żbaljat, qed iċaħħdu lil għadd kbir ta' ċittadini Ewropej milli jkunu aċċettati bħala klijenti ta' bank u jeskluduhom milli jużaw servizzi finanzjarji bażiċi. Il-Kummissjoni hija mitluba sabiex tibda studju fuq livell Ewropew li jevalwa l-aċċessibilità għal servizzi finanzjarji bażiċi u sabiex tikkunsidra jekk u safejn huwa mixtieq u possibbli li jissaħħu l-obbligi tas-servizzi universali fuq istituzzjonijiet finanzjarji li jipprovdu dawn is-servizzi bażiċi. Ir-raba' sett ta' rakkomandazzjonijiet huwa ddedikat għat-tisħiħ tal-litteriżmu finanzjarju u tal-kontribut ta' l-utenti fil-proċess tat-tiswir tal-politiki. F'ambjent finanzjarju kkaratterizzat minn prodotti ġodda u kumplessi u tekniki ta' bejgħ u kummerċjalizzazzjoni intelliġenti, mhuwiex biżżejjed li wieħed sempliċiment jgħid li l-konsumaturi jinsabu moqdija aħjar minħabba li għandhom iktar għażla. Barra minn hekk, ir-rekwiżiti ta' trasparenza u l-oqsfa protettivi, u anke l-promozzjoni ta' għarfien finanzjarju u l-edukazzjoni tal-konsumaturi, huma responsabilitajiet pubbliċi. Fl-2005, l-OECD irrakkomandat sabiex jiżdiedu l-isforzi għall-edukazzjoni u l-kapaċità finanzjarja. Studji riċenti wrew stampa skomda, li fiha waħda mill-evidenzi li l-aktar tiġbed attenzjoni hija li l-ġenerazzjonijiet iż-żgħar qed imorru agħar mill-ġenituri tagħhom. Huwa evidenti li hemm bżonn li wieħed iżid il-kapaċità finanzjarja u jtejjeb l-edukazzjoni finanzjarja permezz ta' programmi u websajts speċifiċi, iżda wkoll billi dawn il-mezzi jkunu parti integrali mill-edukazzjoni skolastika bażika, għalkemm ma għandhomx jiġu meqjusa bħala sostituzzjoni tal-ħarsien u s-sorveljanza prudenti. Meta mqabbla mal-kontribuzzjoni kbira tal-fornituri tas-servizzi finanzjarji fil-preparazzjoni tal-leġiżlazzjoni u t-tiswir tal-politika f'livell Ewropew, il-vuċi tal-konsumaturi u l-utenti bħall-SMEs prattikament ma teżistix. Fl-2004, il-Kummissjoni waqqfet FIN-USE, li fih 14-il espert indipendenti taw kontribuzzjoni fuq bażi individwali fid-diversi fajls tas-swieq finanzjarji li d-DĠ għas-Suq qed jaħdem fuqhom. Ir-relevanza u l-effettività tiegħu se jkunu evalwati matul din ir-Rebbiegħa. Minbarra dan il-forum akkademiku, fis-sajf 2006 ġie mwaqqaf Grupp ta' Konsumaturi tas-Servizzi Finanzjarji, li bħala – sottogrupp tad-DG SANCO għad-djalogu mal-konsumaturi, għandu l-għan li jkollu relazzjonijiet aktar b'saħħithom ma' l-organizzazzjonijiet tal-konsumaturi. L-esperjenza tagħna fil-PE turi li waqt manuvrar dwar fajls FSAP differenti, il-kontribut tal-konsumaturi u l-utenti mhu rrappreżentat kważi xejn. Ir-rapporteur tirrakkomanda li l-Kummissjoni tikkunsidra li tiffaċilita u tiffinanzja esperti marbuta b'mod ċar jew anke assenjati lil organizzazzjonijiet Ewropej tal-konsumaturi u l-utenti, prodotti u servizzi tas-swieq finanzjarji li jkunu jistgħu jżommu l-pass ma' l-attivitajiet konsultattivi u regolatorji fil-qasam ta' l-FSAP. Fil-kamp istituzzjonali, ir-rapporteur terġa' tisħaq li l-ħsieb li qed jimxi fuqu l-Kumitat għall-Affarijiet Ekonomiċi u Monetarji tal-PE, iffoka fuq regolamentazzjoni aħjar permezz ta' evalwazzjonijiet ta' l-impatt iddettaljati u implimentazzjoni konsistenti ta' l-infurzar. Il-ftehima ta' komitoloġija ġiet approvata u t-talba għal osservaturi tal-PE fil-kumitati tat-tieni livell ġiet ripetuta. Qed tiġi ddedikata ħafna attenzjoni għall-istruttura tar-regolamentazzjoni u s-sorveljanza. Ir-rapporteur twissi li l-qafas frammentat preżenti ta' sorveljanza, jista' ma jkunx f'pożizzjoni li jżomm il-pass mad-dinamika tas-swieq finanzjarji, partikolarment biex jissorvelja l-prodotti kumplessi l-ġodda u l-interazzjonijiet u l-effetti tagħhom fuq livell makro. Filwaqt li s-sistema preżenti tista' tkun ikkunsidrata li kapaċi tiżgura sorveljanza tan-negozju fil-kuntest ta' tradizzjonijiet nazzjonali u prattiki ta' sorveljanza fuq il-post, ir-rapporteur tagħmel il-każ għal sistema ta' sorveljanza bbażata fuq l-istrutturi domestiċi eżistenti u tradizzjonijiet ta' sorveljanza u infurzar, li tinkudi wkoll livell eżekuttiv Ewropew mgħammar tajjeb b'mandat għal sorveljanza prudenzjali u għal riskju sistemiku tal-konglomerati finanzjarji l-kbar, kemm dawk transkonfinali kif ukoll transsettorjali. Hija tilqa' l-attivitajiet tal-Kunsill konġunt tal-grupp ta' ħidma tal-BĊE (ECB) li jiġbor it-tagħlim mill-eżerċizzju ta' kriżi li sar f'April 2006 u t-twaqqif ta' sottogrupp FSC li se jittratta l-problemi fl-istruttura ta' sorveljanza fuq tul. Qed terġa' tittenna l-proposta tal-PE għat-twaqqif ta' grupp ġdid ta' Livell Għoli ta' konsultazzjoni magħmul minn persuni għorrief u l-grupp interistituzzjonali ta' Monitoraġġ (IIMG) qed jiġi mħeġġeġ jiġbor ftit osservazzjonijiet oħra dwar il-futur tal-proċedura ta' Lamfalussy. Fil-Ħarifa, se jkun hemm rapporti differenti li jevalwaw l-istat ta' l-affarijiet u joħolqu l-bażi għal aktar miżuri fl-istruttura regolatorja u ta' sorveljanza. Iktar progress u suċċess ta' l-FSAP jeħtieġ struttura ta' sorveljanza Ewropea mgħammra tajjeb, professjonali u affidabbli li tikkompara tajjeb ma' madwar 30 proġett ekonomiku Ewropew, jew permezz ta' iktar konsolidazzjoni anki anqas - parteċipanti kbar fuq livell Ewropew u li esternament jistgħu jsaħħu l-influwenza Ewropea fuq ir-regoli globali u l-infurzar tagħhom fuq parteċipanti fis-swieq Ewropej, iżda li huma bbażati barra l-Unjoni Ewropea. OPINJONI TAL- KUMITAT GĦALL-AFFARIJIET LEGALI għall- Kumitat għall-Affarijiet Ekonomiċi u Monetarji dwar il-politka tas-servizzi finanzjarji (2005-2010) - White Paper Rapporteur għal opinjoni: SUĠĠERIMENTI Il-Kumitat għall-Affarijiet Legali jistieden lill-Kumitat għall-Affarijiet Ekonomiċi u Monetarji, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta: Jilqa' b'sodisfazzjon in-natura ekonomika tal-White Paper tal-Kummissjoni, jiġifieri: it-tisħiħ tas-suq finanzjarju Ewropew, l-eliminazzjoni ta' l-ostakoli għaċ-ċirkulazzjoni ħielsa tal-kapitali u t-titjib fil-kontroll tas-servizzi finanzjarji; Jinnota li waħda mill-prijoritajiet tikkonċerna l-aspett ġuridiku jiġifieri, "l-implimentazzjoni, l-osservazzjoni u l-evalwazzjoni b'mod kontinwu tal-qafas leġiżlattiv eżistenti u l-applikazzjoni b'mod rigoruż tal-prinċipji ta' l-approċċ «Leġiżlazzjoni Aħjar» fl-inizjattivi kollha tal-futur" Iqis li l-konsultazzjonijiet mal-partijiet kollha konċernati - speċjalment f'dak li jirrigwarda s-servizzi finanzjarji, il-"grupp interistituzzjonali ta' monitoraġġ" - għandhom ikomplu jkollhom irwol ċentrali u jenfasizza li dawn għandhom ikunu organizzati b'mod xieraq fil-proċess tat-teħid tad-deċiżjonijiet b'mod li l-opinjoni tkun tista' tiġi kkunsidrata b'mod effettiv; jitlob lill-Kummissjoni biex tkompli tippubblika r-rispons għal dawn il-konsultazzjonijiet hekk li tiġi żgurata t-trasparenza tal-proċessi; Jinnota li bi qbil mal-ftehima relatata ma' "Leġiżlazzjoni aħjar", il-proposti ġodda kollha tal-Kummissjoni għandhom jagħtu lok għal analiżi ta' l-impatt fuq il-kwistjonijiet importanti; jiddispjaċih li sa issa, dan l-impenn għadu ma ġiex implimentat b'mod sodisfaċenti u jenfasizza li l-analiżi ta' l-impatt m'għandux madanakollu jkollhom konsegwenzi li jipparalizzaw l-azzjoni leġiżlattiva; jerġa' jafferma l-impenn tal-Parlament favur legiżlar aħjar u t-twettiq ta' evalwazzjonijiet ta' l-impatt tagħhom meta jagħmel bidliet sostanzjali għall-proposti leġiżlattivi: Ifakkar li l-għażla ta' strument xieraq, jiġifieri direttiva jew regolament, mhix newtrali; jitlob li jkun hemm riflessjoni mill-gruppi ta' ħidma interistituzzjonali dwar is-sorveljanza; Jilqa' l-impenn tal-Kummissjoni favur interpretazzjoni koerenti tat-terminoloġija f'Istati Membri differenti; jistieden b'insistenza lill-Kummissjoni biex tieħu ħsieb li fil-proposti ġodda mfassla jkun hemm konkordanza mat-terminoloġija eżistenti, kemm fil-livell Ewropew kif ukoll f'dak dinji; Jinsab imħasseb dwar il-fatt li r-rati tat-traspożizzjoni tal-leġiżlazzjoni Komunitarja mill-Istati Membri fiż-żmien stabbilit għadu dgħajjef, u jappella għat-tisħiħ tal-koperazzjoni bejn il-kontrolluri fl-Istati Membri; Iqis li fil-każ fejn l-evalwazzjoni ex-post uriet li ċertu testi ma ħallewx riżultati tajbin, dawn għandhom jiġu modifikati jew revokati fil-qafas tal-proċedura leġiżlattiva. PROĊEDURA White Paper dwar is-servizzi finanzjarji 2005-2010 Numru tal-Proċedura Kumitat risponsabbli Rapporteur għal opinjoni Data tat-tħabbir fis-seduta plenarja Koperazzjoni aktar mill qrib - data tat-tħabbir fis-seduta plenarja Rapporteur għal opinjoni: Data tal-ħatra Rapporteur għal opinjoni mibdul: Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss) PROĊEDURA Il-politka dwar is-servizzi finanzjarji (2005-2010) - White Paper Numru tal-proċedura Kumitat responsabbli Data tat-tħabbir ta' l-awtorizzazzjoni fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Koperazzjoni akar mill-qrib Data tat-tħabbir fis-seduta plenarja Rapporteur(s) Data tal-ħatra Rapporteur(s) preċedenti Eżaminazzjoni fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut/i preżenti għall-votazzjoni finali Sostituti(i) skond l-Artikolu 178(2) preżenti għall-votazzjoni finali Kummenti (disponibbli f'lingwa waħda biss)